Getuienis Betwyfel in Wapensaak [Die Burger, 2001-08-31]
PRETORIA. Die getuienis van dr. Richard Young voor die ondersoek na die regering se R43 miljard-wapentransaksie is gister deur 'n hoë vlootoffisier bestempel as ``niks meer as 'n poging om kommersiële voordeel te trek nie''.
Nadat hy 'n paar keer gesê het dat Young sekere inligting nie verstaan het nie of ge-ignoreer het, het adv. Selby Baqwa, voorsitter van die verhoorpaneel, hom gevra hoe dit moontlik is aangesien Young so 'n intelligente man is.
Kamerman het gesê hy wil vir 'n oomblik sy vlootoffisiershoed afhaal en toe gesê hy glo geen woord daarvan (dat Young die proses nie verstaan het nie).
Young wou net finansiële voordeel uit die proses probeer maak.
In sy getuienis het Kamerman uitvoerig aangedui dat die vloot in geen stadium aan Young die onderneming gegee het dat CCII die kontrak vir die databusse sou kry nie.
Hy het onder meer aangedui dat Young gebie het vir die kontrak in 'n stadium waarop hy nou beweer hy reeds deur die vloot as die gekose kontrakteer aangewys is.